CIA World Factbook (ISSN ; ing Amérika Sarékat karan The World Factbook), iku sawijining publikasi taunan saka Central Intelligence Agency (CIA), badan intèlijen Amérika Sarékat. "CIA World Factbook" (dicekak "Factbook" waé) isi data-data almanak ngenani nagara-nagara ing donya. Ing njeroné ana ringkesan 2-3 kaca bab masalah demografi, géografi, komunikasi, pamaréntahan, ékonomi lan militèr saka 268 nagara utawa dependensi sing diakoni déning Amérika Sarékat.